C 149/94
BG
Официален вестник на Европейския съюз
28.4.2023 г.
Вторник, 18 октомври 2022 r.
Изменение 27 Предложение за решение Приложение I — Насока 6 — параграф 5 Текст, предложен от Комисията
Изменение
Следва да се преодолее разликата в заетостта и заплащането на жените и мъжете.
Държавите членки следва да гарантират равенство между половете и по-голямо участие на жените на пазара на труда, включително чрез осигуряването на равни възможности и кариерно развитие и премахването на пречките пред достъпа до ръководни постове на всички равнища на вземане на решения.
Необходимо е да се осигури равно заплащане за еднакъв или равностоен труд, както и прозрачност на заплащането.
Следва да се насърчава съвместяването на професионалния, семейния и личния живот както за жените, така и за мъжете, по-специално чрез достъп до финансово достъпни и качествени дългосрочни грижи и услуги за образование и грижи в ранна детска възраст.
Държавите членки следва да гарантират достъп на родителите и другите лица с отговорности за полагане на грижи до подходящи отпуски по семейни причини и гъвкави схеми на работа, с цел да постигнат равновесие между професионалния, семейния и личния живот, както и да насърчават балансираното използване на тези права между жените и мъжете.
Необходимо е да се премахне съществуващото неравен­ ство в заетостта, заплащането и пенсионните права между половете.
Държавите членки следва да гарантират равенство между половете и по-голямо участие на жените на пазара на труда, включително чрез осигуряването на равни възможности, образование и кариерно развитие и премахването на пречките пред достъпа до ръководни постове на всички равнища на вземане на решения.
Държавите членки следва да приложат бързо Директивата на Европейския парламент и на Съвета за подобряване на баланса между половете сред директорите без изпълнителни функции на дружества­ та, допуснати до борсова търговия, и свързани с това мерки (1a).
Държавите членки следва да гарантират, че периодите на отпуск по майчинство и отпуск за отглеждане на дете са адекватно оценени както по отношение на осигурителните вноски, така и на пен­ сионното осигуряване, за да се отрази значението на отглеждането на бъдещите поколения, особено в контек­ ста на едно застаряващо общество.
Необходимо е да се осигури по ефективен начин равно заплащане за еднакъв или равностоен труд, както и прозрачност на заплащането, в съот­ ветствие с Договорите, например посредством създава­ нето на национални съпоставителни индекси за равно заплащане на труда на мъжете и жените в цялото им многообразие.
Следва да се насърчава съвместяването на професионалния, семейния и личния живот както за жените, така и за мъжете, по-специално чрез всеобщ и ефективен достъп до качествени дългосрочни грижи и услуги за образование и грижи в ранна детска възраст, както и равното споделяне на отговорностите за полагане на грижи и домашните отговорности.
Държавите членки следва да гарантират достъп на родителите и другите лица с отговорности за полагане на грижи до подходящи отпуски по семейни причини и гъвкави схеми на работа, с цел да постигнат равновесие между професионалния, семейния и личния живот, както и да на­ сърчават балансираното използване на тези права между жените и мъжете.
Освен това те следва да гарантират достъп до качествено професионално обучение на лицата, чиято работа се изразява в полагане на грижи, и признаването на тяхната квалификация, както и подпомагане на работодателите в сектора на полагането на грижи при намирането и запазването на квалифициран персонал, като се поставя специален акцент върху достойните условия на труд.
Държавите членки следва постепенно да напредват към напълно платен отпуск по майчинство и отпуск по бащинство с еднаква продължителност.
(1a)
Все още непубликувана в Официален вестник на Европей­ ския Съюз.